CELEX: 32004R1775
Language: sl
Date: 2004-10-14 00:00:00
Title: Uredba Komisije (ES) št. 1775/2004 z dne 14. oktobra 2004 o določitvi zneskov za proizvodne dajatve trgov za sladkor za tržno leto 2003/2004

15.10.2004   
            
            
               SL
            
            
               Uradni list Evropske unije
            
            
               L 316/64
            
         
      UREDBA KOMISIJE (ES) št. 1775/2004
   z dne 14. oktobra 2004
   o določitvi zneskov za proizvodne dajatve trgov za sladkor za tržno leto 2003/2004
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor (1) in zlasti prve alinee člena 15(8) te uredbe,
   ob upoštevanju naslednjega:
   
               (1)
            
            
               Člen 8 Uredbe Komisije (ES) št. 314/2002 z dne 20. februarja o določitvi podrobnih pravil za izvajanje sistema kvot v sektorju sladkorja (2) predvideva, da se zneski osnovne proizvodne dajatve in dajatve B in, kjer je to primerno, koeficient za sladkor, izoglukozo in inulinski sirup iz člena 16(2) Uredbe (ES) št. 1260/2001 določijo do 15. oktobra za predhodno tržno leto.
            
         
               (2)
            
            
               Za predvideno skupno izgubo, ugotovljeno na podlagi člena 15(1) in (2) Uredbe (ES) št. 1260/2001, se za tržno leto 2003/2004 v skladu z odstavkoma 3 in 4 navedenega člena, ohrani znesek v višini 2 % za osnovno proizvodno dajatev in 27,050 % za dajatev B.
            
         
               (3)
            
            
               Skupna izguba, ugotovljena na podlagi razpoložljivih podatkov in ob uporabi člena 15(1) Uredbe (ES) št. 1260/2001, se v celoti pokrije s prihodki iz osnovne proizvodne dajatve in dajatve B. Zaradi tega ni treba določiti koeficienta iz člena 16(2) te uredbe za tržno leto 2003/2004.
            
         
               (4)
            
            
               Upravljalni odbor za sladkor ni podal svojega mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Za tržno leto 2003/2004 se zneski osnovne proizvodne dajatve trgov za sladkor določijo na:
   
               (a)
            
            
               12,638 EUR na tono belega sladkorja kot osnovna proizvodna dajatev za sladkor A in sladkor B;
            
         
               (b)
            
            
               170,929 EUR na tono belega sladkorja kot dajatev B za sladkor B;
            
         
               (c)
            
            
               5,330 EUR na tono suhe snovi kot osnovna proizvodna dajatev za izoglukozo A in izoglukozo B;
            
         
               (d)
            
            
               73,014 EUR na tono suhe snovi kot dajatev B za izoglukozo B;
            
         
               (e)
            
            
               12,638 EUR na tono suhe snovi, izražene kot ekvivalent sladkorja/izoglukoze kot osnovna proizvodna dajatev za inulinski sirup A in inulinski sirup B;
            
         
               (f)
            
            
               170,929 EUR na tono suhe snovi, izražene kot ekvivalent sladkorja/izoglukoze kot dajatev B za inulinski sirup B.
            
         Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. oktobra 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 178, 30.6.2001, str. 1. Uredba, kakor je bila nazadnje spremenjena z Uredbo Komisije (ES) št. 39/2004 (UL L 6, 10.1.2004, str. 16).
   
      (2)  UL L 50, 21.2.2002, str. 40. Uredba, kakor je bila nazadnje spremenjena z Uredbo (ES) št. 38/2004 (UL L 6, 10.1.2004, str. 13).